Diari Oficial de la Generalitat Valenciana


Sumari del DOGV 8008, del 27-03-2017 (2017/2476)

RESOLUCIÓ de 20 de març de 2017, de la Direcció General de Centres i Personal Docent, per la qual es revoca la Resolució de 22 de febrer de 2016, de la Direcció General de Centres i Personal Docent, que aprova l'expedient del procediment d'accés als cossos de catedràtics d'Ensenyament Secundari i catedràtics d'escoles oficials d'idiomes, convocats per Ordre de 22 de desembre de 2009, de la Conselleria d'Educació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8008

Data del DOGV
:   27-03-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/2476


Data del document
:   20-03-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * concurs administratiu

RESOLUCIÓ de 20 de març de 2017, de la Direcció General de Centres i Personal Docent, per la qual es revoca la Resolució de 22 de febrer de 2016, de la Direcció General de Centres i Personal Docent, que aprova l'expedient del procediment d'accés als cossos de catedràtics d'Ensenyament Secundari i catedràtics d'escoles oficials d'idiomes, convocats per Ordre de 22 de desembre de 2009, de la Conselleria d'Educació. [2017/2476]  
Per Ordre de 22 de desembre de 2009, de la Conselleria d'Educació (DOCV 6175, 30.12.2009), es va convocar procediment d'accés als cossos de catedràtics d'Ensenyament Secundari i catedràtics d'escoles oficials d'idiomes.  
Per Resolució de 24 de febrer de 2015 (DOCV 7480, 06.03.2015), de la Direcció General de Centres i Personal Docent, es va aprovar el tancament de l'expedient de l'esmentat procés selectiu, que incloïa un annex amb la relació dels aspirants seleccionats. La dita resolució primer es va suspendre provisionalment per sengles interlocutòries judicials i posteriorment va ser declarada nul·la per interlocutòria de data 7 d'abril de 2015, del Jutjat Contenciós Administratiu número 10 de València.  
A la vista de la nul·litat de l'esmentada Resolució de 24 de febrer de 2015 i la judicialització del procediment, per Resolució de 22 de febrer de 2016 (DOCV 7729, 26.02.2016), de la Direcció General de Centres i Personal Docent, es va aprovar ex novo l'expedient del procediment, però sense incloure en aquesta les especialitats afectades per la dita nul·litat i judicialització, és a dir, Tecnologia i Organització i Gestió Comercial, respecte de les quals es va decidir postergar el tancament de l'expedient a fi d'evitar efectes negatius innecessaris sobre tercers interessats aliens als dits litigis.  
El 23 de novembre de 2016, una interlocutòria del Jutjat Contenciós Administratiu núm. 10 de València, aclaridora de la interlocutòria de 7 d'abril de 2015, afirma que l'anul·lació acordada en aquesta afecta únicament i exclusivament la part de l'acte impugnat relativa a la plaça a què va concursar el demandant (...), i no les restants, que no queden incloses en la mesura cautelar acordada en les interlocutòries ni en l'incident d'execució d'aquesta.  
En vista de la nova situació jurídica produïda i els efectes desfavorables derivats de la Resolució de 22 de febrer de 2016, tant per als aspirants de les especialitats que no es van incloure en el tancament d'expedient dut a terme per aquesta, com per als aspirants que van ser nomenats respecte dels efectes del dit nomenament, aquesta direcció general aprecia raons d'oportunitat suficients que justifiquen la procedència de la revocació de la resolució, d'acord amb el que preveu l'article 109 de la Llei 39/2015, d'1 d'octubre, del procediment administratiu comú de les administracions públiques (LPACAP), sense que amb això es lesionen drets o interessos legítims d'altres persones, ja que comprén tots els aspirants seleccionats que compleixen amb els requisits establits per la convocatòria.  
En virtut de tot el que s'ha exposat, resolc:  
  
Primer  
Revocar la Resolució de 22 de febrer de 2016, de la Direcció General de Centres i Personal Docent, per la qual s'aprova l'expedient del procediment d'accés als cossos de catedràtics d'Ensenyament Secundari i catedràtics d'escoles oficials d'idiomes, convocats per Ordre de 22 de desembre de 2009, de la Conselleria d'Educació (DOCV 7729, 26.02.2016), per tractar-se d'un acte desfavorable que reuneix els requisits arreplegats en l'article 109 de la Llei 39/2015, d'1 d'octubre (LPACAP).  
  
Segon  
Declarar seleccionats els aspirants que figuren en l'annex de la present resolució i aprovar l'expedient del procediment selectiu convocat per Ordre de 22 de desembre de 2009, de la Conselleria d'Educació, tot això en els mateixos termes previstos en la Resolució de 24 de febrer de 2015 (DOCV 7480, 06.03.2015), de la Direcció General de Centres i Personal Docent.  
  
Tercer  
Remetre al Ministeri d'Educació, Cultura i Esport la llista d'aspirants seleccionats que figuren en l'annex de la present resolució, perquè procedisca al seu nomenament com a funcionaris de carrera del respectiu cos, de conformitat amb la puntuació obtinguda, amb efectes econòmics i administratius d'1 de setembre de 2014.  
  
Quart  
De conformitat amb el que preveu l'article 39.3 del Reglament d'ingrés, accessos i adquisició de noves especialitats en els cossos de funcionaris docents a què es refereix la Llei orgànica 2/2006, de 3 de maig, d'educació, aprovat per Reial decret 276/2007, de 23 de febrer, els que accedisquen per aquest procediment estaran exempts de la realització de la fase de pràctiques, i romandran com a catedràtics en la mateixa destinació que ocupaven en el cos de procedència, sempre que aquesta destinació siga del mateix àmbit de l'administració educativa convocant.  
  
  
Contra la present resolució, que posa fi a la via administrativa, podrà interposar-se amb caràcter potestatiu un recurs de reposició davant de la Direcció General de Centres i Personal Docent de la Conselleria d'Educació, Investigació, Cultura i Esport, en el termini d'un mes comptat des de l'endemà de la seua publicació, de conformitat amb el que preveuen els articles 114, 123 i 124 de la Llei 39/2015, d'1 d'octubre (LPACAP), o bé interposar directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l??endemà de la seua publicació, d'acord amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 20 de març de 2017.- El director general de Centres i Personal Docent: José Joaquín Carrión Candel.